Kuća Martel



Kuća Martel od Sunčevog Koplja je jedna od Velikih kuća Vesterosa i vladajuća kuća u Dorni. Prvi Marteli na barjak su stavljali koplje, dok su Nimerija i Rojnari koristili sunce kao njihov. Sadašnji grb Martela nastao je vjenčanjem Nimerije za Kralja Morsa Martela obrazujući crveno sunce probodeno zlatnim kopljem. Njihove reči su: "Nesagnuti, nepokoreni, neslomljeni!". Imaju izgled klasičnih Dornjana, sa tamnim očima, uvojitom crnom kosom i maslinastom puti.

Istorija
Poreklo Martela je nepoznato, osim da su bili jedna od vladajućih porodica u Dorni, koja se tada sastojala od mnogo sitnih kraljevstava. Nimerija, ratnička kraljica iz Rojne, dovela je svojih deset hiljada brodova u Dornu, najjužnije od Sedam kraljevstava, i uzela za muža lorda Morsa Martela. Uz pomoć Nimerije, Mors Martel je savladao sve suparnike, i zavladao čitavom Dornom. Od tada dornski vladari sebe zovu „prinčevima“, a ne „kraljevima“. Nimerija je spalila svoje brodove, kako njen narod ne bi pao u iskušenje i povratak u Rojnu. Po dornskim zakonima, zemlja i titule prelaze na najstarije dete, bez obzira na pol.To je na neki način čini liberalnijom od bilo kog drugog dela Vesterosa.

Dorna je jedina od sedam kraljevstava koju Egon Osvajač nikada nije uspeo osvojiti. Posle Polja vatre Egon je otišao na Sever da se pozabavi Starkovima, dok je Renis povela invaziju na Dornu. Dornjani su izbegavali otvoreni sukob, povučeni iskustvom drugih kraljeva Vesterosa, već su se upustili u gerilsku borbu. Jedan po jedan, Renis je skoro zauzela sve zamkove, ali bez uspeha jer su njihovi stanovnici već pobegli pre dolaska vojske, ostavljajući samo stare i nemoćne. Isfrustrirana, Renis je poletela ka Sunčevom Koplju zahtevajući predaju Dorne. Princeza Marija Martel je umesto toga obavestila rečima: "Ovo je Dorna. Niste poželjni ovde, vraćate se na vašu odgovornost." Odgovor Renis je bio da će se vratiti ali sa "Vatrom i Krvi", ali je Marija na ovu pretnju prkosno dobacila "Nesagnuti, nepokoreni, neslomljeni!". Targarjeni su napustili Dornu, ostavljajući je neosvojenu.

Da je Dornu teško osvojiti, a još teže zadržati, uverio se i Egonov potomak, Deron I Targarjen, poznat i kao Mladi Zmaj. Deron je dugo smatrao da nastavak nezavisnosti Dorne predstavlja nedovršen posao i uvredu Targarjenima, a obećao je da će nakon njegovog krunisanja ispraviti grešku svojih predaka. Po preuzimanju prestola krenuo je u pohod na Dornu, kako bi, ako uspe u pohodu, postao prvi kralj Targarjen koji je osvojio Dornu i ujedinjenio svih sedam kraljevstava. Poveo je svoju vojsku na jug i brzo porazio Dornjane na bojnom polju. Priča se da je izgubio deset hiljada vojnika u napadu na Dornu i još pet puta toliko da je sačuva. Po potčinjenosti Sunčevog Koplja,ostavio je na upravljanje gospodaru Visokog Sada. Lord Tirel je krenuo u obilazak svojih poseda i zamkova u Dorni, jureći pobunjenike a u isto vreme osiguravajući vlast nad lordovima Dorne. Jedne noći, dok je spavao u utvrdi jednog od svojih vazala, postavljena je klopka sa stotinu crvenih škorpija koji su mu prekrili krevet i odveli ga u smrt. Njegova smrt je dovela do pobune širom Dorne i sva Deronova osvajanja su poništena za dve nedelje. Mladi zmaj je izgubio četrdeset hiljada ljudi u ustanku, koji je kulminirao i kraljevom smrti. Marteli su tako ostali verni svojim rečima. Dorna je postala dio kraljevstva mnogo godina kasnije, i to putem braka i ugovora, a ne mačem. Miroljubivi kralj Deron II uspeo je tamo gde osvajači nisu, oženivši se dornskom princezom Mirijom i davši svoju sestru Deneris za ženu tadašnjem princu Dorne.

Za Kuću Martel možemo reći da je, uz Barateone, imala možda i najjače krvne veze sa Targarjenima. To je posledica sklapanih brakova zadnjih stotinjak godina.

Kralj Ludi Eris oženio je svog sina, Regara, Elijom od Dorne, sestrom Dorana i Oberana Martela. Elija je princu rodila dvoje dece, devojčicu Renis, i dečaka Egona. Više nije mogla rađati. Mnogi misle da je to razlog što je Regar oteo Lijenu Stark, jer mu je trebala žena za treće dete, zbog proročanstva o zmaju sa Tri glave. Nažalost zbog te nepromišljenosti Vesteros je zahvatio jedan od najstrašnijih ratova ikad, Robertova buna.

Marteli su uz Tirele jedina Velika Kuća koja je stala na stranu krune. Jednim delom snaga je komandovao Elijin ujak Luvin, inače član Belih Plaštova. Ludi Kralj nije verovao Martelima, pa čak ni svom Belom plaštu. Zato nije dozvolio da Elija i deca napuste Kraljevu Luku. Zbog Erisovih pogrešnih izbora i pogrešno poklonjenih poverenja dinastija Targarjen je zbačena i umalo uništena. Eris je u Kraljevoj Luci ostavio samo Džejmija Lanistera, Kraljeubicu, dok je ostalu šestoricu gardista poslao od sebe. Po osvajanju Kraljeve Luke, dvojica Lanisterskih vitezova: Gregor Klegani i Ejmori Lorč brutalno su silovali i ubili Eliju od Dorne pogubivši i njenu decu. Luvin Martel, jedan od sedamorice Belih Plaštova poginuo je na Trozupcu boreći se pod barjakom Targarjena. Po nekim pričama ubio ga je Lin Korbrej.

Iako se po završetku rata Kuća Martel zaklela na vernost kralju Robertu Barateonu i dalje gaje bes i prezir prema kući Lanister, ne mešajući se u sukobe drugih kuća, a poznato je i njihovo rivalstvo sa Tirelima, radije sarađujući sa Slobodnim Gradovima.

Nedavni događaji
Na početku rata pet kraljeva, kuća Martel ostaje neutralna u sukobu. Oni nevoljno ulaze u savez sa Lanisterima kada Tirion, kao kraljeva desnica, obećava brak Princa Tristana i princeze Mirsele, Dornjanima mesto u Malom veću, neke kule u Dornskim Krajinama i glavu Ser Gregora Kleganija, viteza koji je silovao i ubio sestru princa Dorana, princezu Eliju. Princ Oberin stiže u Kraljevu Luku da zatraži mesto princa Dorana u Malom Veću i stavi sekiru na glavu Ser Gregora kada je postalo jasno da lord Tivin Lanister, koji je sada kraljeva desnica, ne namerava da održi Tirionovo obećanje. Kada Sersei optužuje Tiriona za trovanje kralja Džofrija, Oberin vidi šansu da ubije Gregora, predstavljajući Tiriona u Suđenju borbom. Pre borbe Princ Oberin pecka Gregora, ponavljajući imena njegove porodice koji su poginuli u njegovim rukama. On zadaje ranu Kleganiju sa svojim otrovnim kopljem, ali smrtno strada u borbi.

U Dorni, Princeza Arijana Martel, uverena da je njen otac, Princ Doran radio na tome da imenuje njenog mlađeg brata Kventina za naslednika Dorne, počinje da kuje zaveru kako bi postavila princezu Mirselu na Gvozdeni presto. Ova zavera je propala zbog izdajnika među njenom zagovorenicima, a princeza Mirsela je povređena. Doran poverava Arijani da se nadao kako će Kventin vladati Dornom dok bi Arijana postala kraljica, jer je bila tajno obećana sada već mrtvom Viserisu Targarjenu u nastojanju da oslabi one koji su doveli do smrti Elije. Njegov novi plan je da Arijaninog brata princa Kventina pošalje na putovanje preko Uzanog mora kako bi oženio Viserisovu mlađu sestru Deneris. Doran otkriva Arijani da je Sersei kovala zaveru sa Balonom kako bi ubili Dorana.

U međuvremenu Marteli moraju da se nose sa svoj problemima u Sunčevom Koplju. Doran ubeđuje Arijanu da radi sa njim, oni angažuju Oberinove ćerke da im pomognu: Obara Peščana vodi istragu sa Balonom Svonom za lov na Gerolda Dejna koji je bio deo Arijanine pratnje u zaveri. Nimerija Peščana preuzima mesto koje pripada Dornjanima u Malom Veću, dok je u Kraljevu luku prati sestra Tijena Peščana maskirana kao septa, sa nadom da će se sprijateljiti sa Visokim Septonom. Čini se da je u Sarela u Starigradu, prerušena u dečaka gde se obučava da postane meštar od citadele.